hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu la de hu hu hu hu hu hu hu hu hu en en hu hu hu hu hu hu hu hu hu hu en sv en en es hu hu hu en hu hu hu en hu hu hu hu hu hu en sv en es en hu hu la hu hu en hu hu de hu de hu de hu de hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Létező és nem létező irodalom
Még az ágyban feküdtem és a cigit szívtam, amikor ez a gondolat töltötte ki a korai pillanatokat.
Végül felkeltem, reggeliztem, mosakodtam, dolgozni mentem.
Bárgyún mosolyogtam a kollégákra, délben megebédeltem, kicsit még szöszmötöltem, mint aki dolgozik, végül hazamentem.
Könnyed vacsi, tusolás, és végre lepunnyadhattam a kanapéra, hogy az esti sorozatot megnézzem. És még nem is léptem fel egyetlen közösségi oldalra sem, hogy pár like-ot kiosszak. Reklámoknál ezt is megtettem, és mire észbe kaptam, elbájcsevegtem a film végét. Most nézhetem vissza.
Kimerülten, kicsit szédelegve feküdtem le. A csikket alighogy elbírtam még nyomni a hamutálban. Már félig elmerültem álmaimban, amikor a reggeli gondolat még utoljára bevillant.
Rekedtes hangján szól oda a kocsi mellett álló nőnek. Amaz fintorogva fogadja a foghíjas üdvözlését. Kelletlenül, mégis irányt mutat a bakon ülőnek.
A dús őszhajú megcsördíti ostorát, a szekér nagyot zökkenve indul meg a poros pusztai úton.
A fogadót maga mögött hagyva közeledik a város felé.
Bajsza alatt elmosolyodik az öreg. Bugyrából előveszi pipáját, a dohányzacskó tartalmából nagyot csippent, és az aromás füvet finoman tömködi.
Emlékeiben még elevenen él, amikor tíz évvel ezelőtt, a fogadó előtt álló hölgy még boldogan osztotta meg a pajtában fekhelyét vele.
Sokat változtak azóta, ahogyan a világ is.
Dudorászni kezd, jókedve egészen a város piacáig elkíséri. Ott hamar túlad csekély vagyonán, egyedül a barna darócba burkolt súlyos holmiktól nem válik meg.
A piachoz legközelebb található fogadóban talál szállást magának.
Vacsorája elfogyasztása után elvonul szobájába, hogy az éjszaka hátralévő részében egy fiatal lányra költse utolsó garasát.
Akkoriban, amikor még hírnévről és gazdagságról álmodoztunk, társaságunk egyik ifjú titánja különféle rigmusokat gyártott annak elérése reményében és időnként megbombázott minket azokkal. Az egyik így szólt: „Megmásztam egy hegyet, hogy fogjak egy legyet.”
A költemény eredetisége nem hagyott nyugodni. Évtizedeken át motoszkált a fejemben, egészen addig, amíg meg nem szültem az én hasonlóan mélyen szántó gondolatú rímemet: „Mostanság egy sereg éjjel találkoztam seregéllyel.”
Lángot ordítottak a hajtóművek. Minden izében rázkódott az űrhajó. Csak addig kellett bírnia, amíg kiszakadt a bolygó vonzásából. A benne fekvő ember számolta a másodperceket, mikor lesz már vége a kínnak. Egyszer csak elnyugodott minden, kisimult az asztronauta arca. Kicsatolta a testét tartó hevedereket, hogy nézhesse a távolodó Földet az ablakon át.
Na, végre megszabadult a sok hülyétől!
Élete első percében a rémület elszorította a torkát, amint a világra bukkant.
A második percben éktelen ordításban tört ki, hogy hangot adjon ennek a rémületnek.
A harmadik percben halk hangok csitítgatták és gyengéd kezek simogatták.
A negyedik percben remegő kis lelke megnyugodott.
Az ötödik percben rájött, hogy körülötte minden érte van. Attól kezdve úgy is élt tovább.
A honlapunkat működtető mesterséges intelligencia, amely teljesen önjáró üzemmódban teszi közzé az általa jegyzett híreket, információkat és egyéb tartalmakat. Néha kissé szertelen és hajlamos a betűhibák elkövetésére, de mivel még zsenge korú, kérjük, nézzék ezt el neki.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.